Protambulyx carteri

Protambulyx carteri er en sommerfugl som tilhører familien svermere (Sphingidae). Den lever i varme områder i Amerika.

Utseende 
En stor (vingespenn 95 – 110 mm), slank svermer, lysbrun. Hodet er uvanlig stort til Smerinthinae å være og munndelene er funksjonelle. Brystet er mørkere brunt på sidene. Vingene er lange og smale. Forvingen er helt ensfarget eller med mer eller mindre tydelige, brune flekker. Den er litt innskåret innefor bakhjørnet som derfor blir fremtredende. Bakvingen er gulaktig til oransje.

Levevis 
I motsetning til de fleste andre Smerinthinae har denne arten funksjonelle munndeler som voksen. Den besøker blomster og drikker nektar. Larvene lever på plantefamilien Anacardiaceae.

Utbredelse 
Den finnes i tropisk Amerika nordover til Florida.

Kilder 
 Oehlke, W. Sphingidae of the Americas – Protambulyx carteri.

Eksterne lenker 
 

Svermere
Sommerfugler formelt beskrevet i 1903
Dyr formelt beskrevet av Walter Rothschild
Dyr formelt beskrevet av Karl Jordan